Document ID: /roh_data/filtered/fineweb-2-filterrobots_roh.jsonl.gz/43041

A Claustra-Serneus vegn ina nova proposta a l'urna co finanziar il turissem.
Quai è necessari suenter ch'il suveran da Claustra-Serneus aveva refusà in'emprima proposta l'onn 2016. Ed avant in onn aveva in'ulteriura proposta fatg naufragi en la cumissiun da turissem.
Surelavuraziun da la lescha da turissem damain vast
La nova proposta prevesa d'adattar il sistem da la taxa da cura senza tutgar en la taxa per la promoziun dal turissem. Vitiers duai dar ina separaziun pli clera dals moviments da finanzas tranter la vischnanca e l'organisaziun turistica.
Adattaziuns e midadas fundamentalas:
- augment da l'import per pernottaziuns tar dar alloschi commerzial
- abitaziuns u chasas da vacanzas duain da nov pajar ina pauschala per letg
- taxa per promover il turissem na tutga betg tar la revisiun da la lescha e resta sco fin qua
- ins quinta cun entradas supplementaras da 760'000 francs.
- grazia la zavrada dal moviment da finanzas tranter Claustra-Serneus ed organisaziun da turissem pon ins eliminar il deficit dal turissem
Davart la fatschenta decida il suveran da Claustra-Serneus la fin da zercladur.
RR novitads 12:00